นครหลวงงัดกลยุทธ์ขายกองกิมจิ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ซื้อ2กองทุนใหม่วันนี้ได้สิทธิพิเศษ
ลงทุนตั๋วแลกเงินPFรับ2.72%
โพสต์ทูเดย์ — บลจ.นครหลวงไทยงัดกลยุทธ์ดึงลูกค้าซื้อกองทุนพันธบัตรเกาหลีใต้ 2 กองทุนใหม่ รับสิทธิลงทุนตั๋วแลกเงินพร็อพเพอร์ตี้ เพอร์เฟค ผลตอบแทน 2.72% ต่อปี สูงกว่าฝากธนาคาร 
นายไตรพิชิต วัฒนวิจิตร ผู้ช่วยกรรมการผู้จัดการ สายงานจัดการลงทุน บริษัทหลักทรัพย์จัดการกองทุน (บลจ.) นครหลวงไทย เปิดเผยว่า บริษัทเปิดขายกองทุนที่ลงทุนในพันธบัตรรัฐบาลเกาหลีใต้เพิ่มอีก 2 กองทุน ในวันที่ 310 มี.ค. 2553 นี้ พร้อมมอบสิทธิพิเศษเมื่อซื้อกองทุนสามารถรับสิทธิซื้อตั๋วแลกเงินของบริษัท พร็อพเพอร์ตี้ เพอร์เฟค (PF) รุ่น PF10806A ครบกำหนดวันที่ 6 ส.ค. 2553 ถือเป็นกลยุทธ์ที่น่าสนใจในการสร้างผลตอบแทน สูงกว่าเงินฝากธนาคารพาณิชย์
“จริงๆ แล้วเราอยากออกกองทุนที่ผสมทั้งตราสารหนี้ในประเทศและตราสารหนี้ของประเทศเกาหลีใต้ แต่อายุของตราสารที่จะเข้าไปลงทุนอายุไม่เท่ากัน เราเลยแยกเป็นตั้งกองทุนเกาหลีและให้สิทธิลูกค้าได้ซื้อตั๋วแลกเงินของ PF ซึ่งอาจเป็นการกระจายการลงทุน เพื่อสร้างผลตอบแทนรวมก็ได้” นายไตรพิชิต กล่าว
สำหรับตั๋วแลกเงินของ PF ที่เสนอขายครั้งนี้ประมาณ 180 ล้านบาท มีอันดับความน่าเชื่อถือที่ BBB+ ผลตอบแทนสุทธิประมาณ 2.72% ต่อปี
นายไตรพิชิต กล่าวว่า สำหรับกองทุนพันธบัตรรัฐบาลเกาหลีใต้ที่เปิดขาย ได้แก่ กองทุนเปิดนครหลวงไทย ตราสารหนี้ต่างประเทศ 20 เดือน 1/10 (NKT FFI20M1/10) อายุโครงการประมาณ 20 เดือน มูลค่าโครงการ 500 ล้านบาท อัตราผลตอบแทนสุทธิประมาณ 2.55% ต่อปี โดยบริษัทจะรับซื้อคืนหน่วยลงทุนอัตโนมัติเฉพาะผลตอบแทนทุกรอบระยะเวลา 3 เดือนโดยประมาณ 
กองทุนเปิดนครหลวงไทย ตราสารหนี้ต่างประเทศ 6 เดือน 4/10 (NKT FFI6M4/10) อายุโครงการประมาณ 6 เดือน มูลค่าโครงการ 500 ล้านบาท ผลตอบแทนสุทธิประมาณ 1.40% ต่อปี 
ทั้งสองกองทุนเน้นลงทุนใน Korea Monetary Stabilization Bond (MSB) และ Korea Treasury Bond (KTB) ซึ่งเป็นตราสารหนี้พันธบัตรรัฐบาลและหรือสถาบันการเงินประเทศเกาหลีใต้ที่ได้รับการจัดอันดับความน่าเชื่อถือของผู้ออกตราสารระยะสั้น F1 จากสถาบันฟิทช์ เรทติ้งส์ และได้รับอันดับความน่าเชื่อถือสำหรับตราสารระยะยาว AA และได้ทำธุรกรรมป้องกันความเสี่ยงจากอัตราแลกเปลี่ยนเต็มจำนวน ลงทุนขั้นต่ำ 2,000 บาท
ด้านนายสมจินต์ ศรไพศาล กรรมการผู้จัดการ บลจ.ทหารไทย กล่าวว่า บริษัทได้ปรับเพิ่มอัตราผลตอบแทนรวมจากการลงทุนภายหลังการหักค่าใช้จ่ายของกองทุนเปิดพันธบัตรรัฐบาลเกาหลีใต้ รุ่นที่ 55 อายุ 9 เดือน ที่อยู่ระหว่างเสนอขายจนถึงวันที่ 9 มี.ค.นี้ จากเดิมที่กำหนดไว้ที่ประมาณ 1.55% ต่อปี ปรับเพิ่มประมาณการเป็น 1.60% ต่อปี ตามทิศทางการปรับตัวที่สูงขึ้นของอัตราผลตอบแทนของพันธบัตรเกาหลี
ทั้งนี้ กองทุนเปิดพันธบัตรรัฐบาลเกาหลีใต้ รุ่นที่ 55 อยู่ระหว่างเปิดขายครั้งแรก(ไอพีโอ) ระหว่างวันที่ 39 มี.ค.2553 
สำหรับกองทุนเปิดทหารไทยธนพลัส มีนโยบายลงทุนในตราสารหนี้ระยะสั้นทั้งในและต่างประเทศ ที่เสนอขายไปต้นเดือน ก.พ. ที่ผ่านมา ได้รับความสนใจจากนักลงทุนจำนวนมาก เนื่องจากให้ผลตอบแทนดีกว่ากองทุนตราสารหนี้ประเภทที่ซื้อขายได้ทุกวันทำการกองอื่นๆ ทำให้ขนาดกองทุน ณ วันที่ 3 มี.ค. มีมูลค่าสูงถึง 1,087 ล้านบาท
“กองทุนเปิดทหารไทยธนพลัส ออกแบบมาเพื่อตอบสนองผู้ลงทุนทั้งสถาบันและรายย่อยที่ต้องการลงทุนในกองทุนตราสารหนี้เพื่อให้ได้รับผลตอบแทนในรูปของดอกเบี้ยและกำไรจากเงินลงทุน โดยเฉพาะผู้ที่ต้องการลงทุนระยะเวลา 1 เดือนขึ้นไป และสามารถรับความเสี่ยงในการถือครองตราสารหนี้ระยะสั้นภาคเอกชน รวมทั้งตราสารหนี้ระยะสั้นต่างประเทศที่มีอยู่ภายใต้การบริหารจัดการของกองทุนบางส่วน โดยคาดหวังผลตอบแทนเฉลี่ยที่สูงกว่าเมื่อเปรียบเทียบกับกองทุนที่มีการลงทุนเฉพาะในตราสารหนี้ระยะสั้นภาครัฐ ถือเป็นกองทุนทางเลือกใหม่สำหรับผู้ลงทุนนอกเหนือจากกองทุนเปิดทหารไทยธนบดี และกองทุนเปิดทหารไทยธนรัฐ ที่เป็นที่รู้จักได้รับความนิยมเป็นอย่างมากอยู่แล้ว ”นายสมจินต์กล่าว